Αγαπητοί γονείς-κηδεμόνες

Το σύνολο των απουσιών του/της μαθητή/τριας δεν πρέπει να υπερβαίνει τις **114**. Δεν γίνεται διάκριση των απουσιών σε δικαιολογημένες και αδικαιολόγητες. Δικαιολογούνται και δεν προσμετρώνται οι απουσίες α) από νόσηση λόγω Covid-19 β) από έκτακτη νοσηλεία σε νοσηλευτικό ίδρυμα γ) από συμμετοχή σε μεγάλους και επίσημους αθλητικούς αγώνες.

Οι γονείς/κηδεμόνες έχουν την υποχρέωση άμεσα να ενημερώνουν με τηλεφώνημά τους στο σχολείο ή με αποστολή μηνύματος στο ηλεκτρονικό ταχυδρομείο του σχολείου (email σχολείου: **mail@9gym-ioann.ioa.sch.gr** ) για το λόγο απουσίας του/της μαθητή/τριας.

Οι υπεύθυνοι εκπαιδευτικοί των τμημάτων θα προσπαθούν να ενημερώνουν με κάθε πρόσφορο μέσο τους κηδεμόνες (τηλεφώνημα, επιστολή, μήνυμα στο ηλεκτρονικό ταχυδρομείο των κηδεμόνων) και να ενημερωθούν για το λόγο της απουσίας τους.

Όταν πραγματοποιούνται απουσίες των μαθητών-τριών σε ώρες του ημερησίου προγράμματος μεμονωμένες ή συνεχείς συμπεριλαμβανομένης της πρώτης ή της τελευταίας ώρας οι γονείς πρέπει να ενημερώνουν το σχολείο για το λόγο απουσίας του μαθητή.

**Αναλυτικά ο νόμος για τις απουσίες στο ΦΕΚ 120/τ.Β’/23-01-2018.**

Τις ημέρες απουσίας τους οι μαθητές/τριες λαμβάνουν ισάριθμες απουσίες με τις διδακτικές ώρες, το ίδιο ισχύει για απουσίες από τις ημέρες σχολικών εορτών και περιπάτων/εκδρομών.